ਅਖਿਲ ਗੋਗੋਈ
ਅਖਿਲ ਗੋਗੋਈ (ਅਸਾਮੀ: অখিল গগৈ) ਆਸਾਮ ਤੋਂ ਇੱਕ ਕਿਸਾਨ ਆਗੂ ਅਤੇ ਆਰਟੀਆਈ ਕਾਰਕੁਨ ਹੈ। ਉਹ ਬੜੇ ਸਾਲਾਂ ਤੋਂ  ਰਾਜ ਵਿੱਚ ਬਹੁਤ ਸਾਰੇ ਭ੍ਰਿਸ਼ਟਾਚਾਰ-ਵਿਰੋਧੀ ਅੰਦੋਲਨਾਂ ਦੀ ਅਗਵਾਈ ਕਰ ਰਿਹਾ ਹੈ।  ਗੋਗੋਈ ਨੂੰ ਭ੍ਰਿਸ਼ਟਾਚਾਰ ਦੇ ਖਿਲਾਫ ਉਨ੍ਹਾਂ ਦੀ ਲਗਾਤਾਰ ਲੜਾਈ ਲਈ 2008 ਵਿੱਚ ਸ਼ਨਮੁਗਾਮ ਮੰਜੂਨਾਥ ਐਂਟੈਗ੍ਰਿਟੀ ਅਵਾਰਡ ਨਾਲ ਸਨਮਾਨਿਤ ਕੀਤੇ ਜਾਣ ਤੋਂ ਬਾਅਦ ਕੌਮੀ ਪੱਧਰ ਤੇ ਧਿਆਨ ਵਿੱਚ ਆਇਆ।  2010 ਵਿੱਚ, ਉਸਨੂੰ ਪਬਲਿਕ ਕਾਜ ਰਿਸਰਚ ਫਾਊਂਡੇਸ਼ਨ ਦੁਆਰਾ (ਅਸਾਮ ਦੇ ਗੋਲਾਘਾਟ ਜ਼ਿਲੇ ਵਿੱਚ ਸੰਪੂਰਨ ਗਰਾਮ ਰੋਜ਼ਗਾਰ ਯੋਜਨਾ ਵਿੱਚ 12.5 ਮਿਲੀਅਨ ਘੁਟਾਲੇ ਦਾ ਖੁਲਾਸਾ ਕਰਨ ਵਿੱਚ ਉਸਦੀ ਭੂਮਿਕਾ ਲਈ) ਰਾਸ਼ਟਰੀ ਸੂਚਨਾ ਅਧਿਕਾਰ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।  ਗੋਗੋਈ, ਆਸਾਮ ਵਿੱਚ ਸਥਿਤ ਖੱਬੇ ਪੱਖੀ ਕਿਸਾਨ ਸੰਗਠਨ - ਕ੍ਰਿਸ਼ਕ ਮੁਕਤੀ ਸੰਗਰਾਮ ਕਮੇਟੀ (ਕੇ.ਐਮ.ਐਸ.) ਦਾ ਸਥਾਪਕ ਸਕੱਤਰ ਹੈ। 